Diari Oficial de la Generalitat Valenciana


Sumari del DOGV 9258, del 18-01-2022 (2021/11328)

Informació pública de la declaración de caducitat i de la resolució de l'adjudicació del Programa per al desenvolupament de l'actuació urbanística integrada del sector Lomas de Cabo Roig del PGMOU.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9258

Data del DOGV
:   18-01-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11807


Data del document
:   01-11-2021

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * administració local
    * pla d'urbanisme

Informació pública de la declaración de caducitat i de la resolució de l'adjudicació del Programa per al desenvolupament de l'actuació urbanística integrada del sector Lomas de Cabo Roig del PGMOU. [2021/11575]  
El Ple de l'Ajuntament, en sessió celebrada el dia 29 de juliol de 2021 va adoptar, entre altres, el següent acord:  
  
Primer. Declarar la caducitat i resoldre l'adjudicació del Programa per al desenvolupament de l'actuació urbanística integrada del Sector Lomas de Cabo Roig PGMOU a la mercantil Urbana San Miguel, SL, agent urbanitzador d'aquest, pels motius exposats en els fonaments jurídics del present acord i, en concret, per incompliment de les seues obligacions contractuals essencials, desdoblament del pont de la carretera CV-941 (Dehesa de Campoamor a San Miguel de Salinas) a urbanitzacions d'Orihuela-Costa que travessa l'autopista AP-7, en el pk 37,100, tot això de conformitat amb el que s'estableix en les clàusules quarta i cinquena del conveni urbanístic aprovat per acord plenari de 29 de gener de 2002.  
  
Segon. Confiscar la garantia definitiva prestada per Urbana San Miguel, SL, en relació al citat programa de conformitat amb la clàusula onzena del conveni urbanístic, i procedir a executar-la en el moment que siga ferm el present acord per incomplir l'empresa adjudicatària les obligacions essencials establides en aquest.  
La citada garantia s'identifica mitjançant una còpia de l'aval 608-9060034640 del Registre Especial d'Avals i Garanties de l'entitat Caixa d'Estalvis de València, Castelló i Alacant, Bancaixa, i carta de pagament expedida per la Tresoreria Municipal número 2004-2878-0 de data 28.12.2004, per import d'1.286.668,00 ?.  
Una vegada siga ferm el present acord i s'haja materialitzat l'ingrés, s'aplicarà al pressupost.  
  
Tercer. Procedir a la liquidació del contracte corresponent al Programa per al desenvolupament de l'actuació urbanística integrada del Sector Lomas de Cabo Roig PGMOU adjudicat a la mercantil Urbana San Miguel, SL, i queda extingit qualsevol dret o obligació que poguera derivar-se'n, sense perjudici de les accions que es reserva l'ajuntament enfront de l'urbanitzador si finalment s'acredita algun perjudici que implique quantia superior al de la garantia confiscada.  
  
  
Quart. Autoritzar la cancel·lació dels avals presentats pels propietaris inclosos en l'àmbit del Sector Lomas de Cabo Roig PGMOU, que van optar pel pagament en metàl·lic de l'import de les càrregues d'urbanització, i ordenar a la mercantil Urbana San Miguel, SA, la devolució dels originals d'aquests.  
  
Cinqué. Publicar el present acord en el Diari Oficial de la Generalitat Valenciana, prèvia inscripció en el Registre de Programes d'Actuació.  
  
Sisé. Notificar el present acord a Urbana San Miguel, SA, a l'entitat avalista Bancaixa, als propietaris afectats i als interessats en l'expedient, així com comunicar a l'Assessoria Jurídica, Departaments d'Infraestructures, Patrimoni, Intervenció, Tresoreria i altra les competències de la qual pogueren resultar afectades.  
  
Contra el present acord, que posa fi a la via administrativa, podrà interposar alternativament, recurs de reposició potestatiu, en el termini d'un mes a comptar des de l'endemà de la recepció de la present notificació, davant el mateix òrgan que ha dictat el present acte, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu, davant el Jutjat Contenciós-Administratiu d'Elx o el de la circumscripció del seu domicili, si aquest radicara fora de la província d'Alacant, a la seua elecció en el termini de dos mesos, a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa-administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjudici d'exercir qualsevol altre recurs que poguera estimar més convenient al seu dret.  
  
Orihuela, 1 de novembre de 2021.- El regidor delegat d'Urbanisme i Planejament: José Francisco Aix Egío.